จับตา ITEL ดีดแรง! หลังกวาดงาน “กฟผ.” 2 โครงการ กว่า 300 ล้าน
จับตา ITEL เด้งแรง! หลัง “บลู โซลูชั่น” ชนะประมูลเสนอราคา “กฟผ.” 2 โครงการ มูลค่ากว่า 317 ล้าน
จับตา ITEL เด้งแรง! หลัง “บลู โซลูชั่น” ชนะประมูลเสนอราคา “กฟผ.” 2 โครงการ มูลค่ากว่า 317 ล้าน
28 ก.ย. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัท บลู โซลูชั่น จำกัด ซึ่งเป็นบริษัทย่อยที่บริษัทถือหุ้นร้อยละ 51 ได้รับการประกาศให้เป็นผู้ชนะการเสนอราคาจากการไฟฟ้าฝ่ายผลิตแห่งประเทศไทย (กฟผ.) จำนวน 2 โครงการ ดังนี้
1.ประกวดราคาซื้อพร้อมติดตั้งอุปกรณ์เครือข่ายสายสัญญาณและอุปกรณ์ประกอบ Access Network System โรงไฟฟ้าสุราษฎร์ธานี โรงไฟฟ้ากระบี่ โรงไฟฟ้าจะนะ เขื่อนบางลาง ศูนย์การเรียนรู้จะนะ และ สำนักงาน กฟผ. ด้วยวิธีประกวดราคาอิเล็กทรอนิกส์ของการไฟฟ้าฝ่ายผลิตแห่งประเทศไทย มูลค่างาน ทั้งสิ้น 166,170,111.90 บาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวง
2.ประกวดราคาซื้อพร้อมติดตั้งอุปกรณ์เครือข่ายสายสัญญาณและอุปกรณ์ประกอบ Access Network System โรงไฟฟ้าบางปะกง เขื่อนวชิราลงกรณ เขื่อนศรีนครินทร์ และสำนักงาน กฟผ. ด้วยวิธีประกวดราคาอิเล็กทรอนิกส์ของการไฟฟ้าฝ่ายผลิตแห่งประเทศไทย มูลค่างานทั้งสิ้น 150,932,054.65 บาท รวมภาษีมูลค่าเพิ่มและภาษีอื่น ค่าขนส่ง ค่าจดทะเบียน และค่าใช้จ่ายอื่นๆ ทั้งปวง
โดยยทั้ง 2 โครงการจะต้องส่งมอบให้แล้วเสร็จภายในวันที่ 10 ธันวาคม 2565 พร้อมรับประกัน 1 ปี และ ให้บริการบำรุงรักษาและซ่อมแซมแก้ไขต่อเนื่อง 5 ปี